**Ghidul solicitantului – *Impuls în comunitate***

Finanțare nerambursabilă pentru activități nonprofit de interes general

Acțiuni, proiecte și programe pentru comunitate-

Acest ghid cuprinde instrucțiuni de completare a formularului online de solicitare a finanțării nerambursabile pentru apelul *Impuls în comunitate* organizat de Centrul de Proiecte al Municipiului Timișoara în 2022.

În **Regulament** și **Anunțul apelului** găsiți informații detaliate despre această sesiune de finanțare: scop, obiective, criterii, caracteristici, priorităţi, buget, eligibilitatea solicitanţilor şi alte informaţii specifice referitoare la finanțarea nerambursabilă a programului pentru comunitate. Un solicitant poate înscrie în cadrul acestei sesiuni de finanțare, în total, **două propuneri, însă nu poate depune mai mult de o propunere de tip program.**

În formularul online veți găsi trei secțiuni:

1. **Date despre solicitant**
2. **Cererea de finanțare**
3. **Anexele la cererea de finanțare**

Înainte de a completa formularul, vă recomandăm să vă organizați fișierele și conținutul cererii de finanțare, astfel încât să le puteți încărca eficient.

Formularul online vă permite salvarea intermediară a conținutului deja completat și continuarea ulterioară a completării. Dacă apăsați pe butonul “Salvează” veți primi prin e-mail un link unic pe care veți putea reveni pentru a continua completarea formularului.

**1. Date despre solicitant**

**Date de identificare**

* Denumire
* CIF
* IBAN
* Adresa legală a organizației
* Adresă de corespondență
* Telefon
* E-mail
* Website
* Social media
* Am mai beneficiat de finanțare nerambursabilă din partea Centrului de Proiecte

Bifă***Da/Nu***

Dacă alegeți varianta ***Nu***, atașați următoarele:

* Certificatul de înregistrare fiscală de la Agenția Națională de Administrare Fiscală (ANAF)

PDF / max. 5 MB **<upload>**

* Certificatul de înregistrare de la Judecătorie sau alte documente doveditoare ale dobândirii personalității juridice, din care să rezulte eligibilitatea solicitantului, conform prezentului regulament

PDF / max. 5 MB **<upload>**

* Document din care să rezulte **activarea în domeniul** educație, tineret, mediu, smart city – act constitutiv/statut
PDF / max. 5 MB **<upload>**

Dacă alegeți varianta ***Da***, încărcarea fișierelor de mai sus este opțională.

**Date despre reprezentatul legal**

* Prenume
* Nume
* Calitatea (ex.: președinte, director, etc.)
* Telefon
* E-mail

**Date despre responsabilul financiar**

* Prenume
* Nume
* Calitatea (ex.: contabil, trezorier etc.):
* Telefon
* E-mail

**Date despre coordonatorul proiectului**

* Prenume
* Nume
* Telefon
* E-mail

**2. Cerere de finanțare**

* **Domenii finanțate**:

*Marcați domeniul ce corespunde activităților propuse în oferta pentru comunitate*

* **Tipul ofertei pentru comunitate**:

*Acțiune - maxim 25.000 lei / proiect - maxim 75.000 lei / program - maxim 150.000 lei.*

* **Titlul ofertei pentru comunitate**: (maxim 60 de caractere)

*O denumire clară și scurtă; aceasta va fi folosită pentru toate comunicările publice.*

* **Sumar** (max. 300 de cuvinte):

*Descrieți succint oferta pentru comunitate prin conceptul și activitățile principale pentru care solicitați finanțare, precum și grupurile țintă. Această sinteză e importantă atât pentru evaluare cât și pentru comunicarea publică a ofertei depuse în cazul în care va fi finanțată.*

* **Perioada de implementare** (max. 100 de cuvinte):

*Menționați intervalul calendaristic al implementării de la prima activitate până la ultima, precum și datele evenimentelor publice și locurile în care se vor desfășura.*

* **Valoarea totală a ofertei pentru comunitate, în lei:**

*Valoarea totală a ofertei pentru comunitate este suma valorii finanțării nerambursabile solicitate și a valorii co-finanțării, din surse proprii și/sau atrase. Valoarea totală cuprinde cheltuielile eligibile necesare.*

* **Valoarea finanțării nerambursabile solicitate, în lei:**
* **Valoarea co-finanțării din surse proprii și/sau atrase, în lei:**
* **Procentul co-finanțării din surse proprii și/sau atrase:**

(min. 10% din valoarea totală a ofertei pentru comunitate)

*Anexați la alte documente relevante oferte de preț ce stau la fundamentarea bugetului, pe lângă Anexa 1.2 - Nota de fundamentare a bugetului*

* **Prezentarea solicitantului** (maxim 800 de cuvinte):

*Descrieți organizația dvs. și scopul principal pe care îl are aceasta. Descrieți experienţa în derularea de proiecte și activități în domeniul pentru care aplicați. Descrieți modul în care contribuiți la contextul social local, dezvoltarea comunității prin activitatea și misiunea organizației.*

* **Echipa de implementare** (max. 800 de cuvinte):

*Numiți persoanele și descrieți rolurile și responsabilitățile lor în echipă, validate de competențe și expertiză. Atașați cererii de finanțare CV-urile acestor persoane. Descrieți și metode de atragere în cazul rolurilor vacante. Exemple de roluri: coordonatorul proiectului, responsabil financiar, responsabil PR, designer, coordonator producție, responsabil logistică, facilitatori/experți/ consultanți/traineri/ educatori ș.a.*

* **Parteneriate** (max. 800 de cuvinte):

*Descrieți partenerii și profilul lor organizațional, menționând contribuția și responsabilitățile asumate în proiect de către aceștia. Parteneriatele sunt stabilite și descrise și în Anexa 1.3.*

* **Conceptul, conținutul și viziunea** (max. 800 de cuvinte):

*Prezentați succint și concret conceptul, conținutul acțiunii, proiectului sau programului. Descrieți viziunea propusă corelată cu prioritățile domeniului finanțat, cum sunt enunțate în regulament.*

* **Context și justificare** (max. 1000 de cuvinte):
\*Se completează doar pentru proiecte și programe

*Analizați contextul social pentru care se propune oferta pentru comunitate. Identificați nevoia la care aceasta răspunde, inclusiv motivele pentru care a apărut oferta și cum poate fi aceasta o soluție pentru comunitate. Justificați modul în care oferta propusă contribuie la satisfacerea nevoii și ce oportunități noi aduce pentru clădirea și dezvoltarea unei comunități responsabile, incluzive, efervescente care implică cetățenii și facilitatori în procese de dialog și interacțiuni constructive.*

* **Scop** (max. 200 de cuvinte):

*Enunțați scopul pe care îl are acțiunea, proiectul sau programul.*

* **Obiective** (max. 800 de cuvinte):

*Listați obiectivele specifice ale acțiunii, proiectului sau programului. Acestea trebuie să fie tangibile, realiste, relevante scopului și măsurabile.*

* **Activități** (max. 2000 de cuvinte):

*Enumerați activitățile pe care doriți să le derulați, numerotându-le. Folosiți pentru fiecare activitate structura următoare:*

***Activitatea 1***

*Titlul activității:*

*Obiectivul specific al activității:*

*Descrierea activității:*

*Tipurile de beneficiari direct implicați în activitate și numărul lor:*

*Tipurile de beneficiari indirecți și numărul estimat:*

*Data activității:*

*Locul de desfășurare a activității:*

***Activitatea …***

*Titlul activității:*

*Obiectivul specific al activității:*

*Descrierea activității:*

*Tipurile de beneficiari direct implicați în activitate și numărul lor:*

*Tipurile de beneficiari indirecți și numărul estimat:*

*Data activității:*

*Locul de desfășurare a activității:*

* **Beneficiari direcți** (max. 300 de cuvinte):

*Descrieți beneficiarii direcți ai acțiunii/proiectului/programului și motivați alegerea lor.*

* **Număr total de beneficiari direcți**: (doar cifre)
* **Beneficiari indirecți** (max. 300 de cuvinte):

*Descrieți beneficiarii indirecți ai acțiunii/ proiectului/programului și modurile în care acțiunea/proiectul/programul îi afectează.*

* **Număr total de beneficiari indirecți**: (doar cifre)
* **Abordări în relațiile cu cetățeni, public,voluntari, profesioniști** (max. 1000 de cuvinte):
\*Se completează doar pentru proiecte și programe

*Descrieți metode și instrumente concrete privind:*

*a) modul în care veți facilita incluziunea socială, accesul și participarea activă a cetățenilor în comunitate;*

*b) implicarea copiilor și tinerilor în activități diverse care generează plusvaloare în comunitate;*

*c) dezvoltarea de mecanisme prin care să fie atrase și implicate resurse umane valoroase;*

*d) integrarea de activități de mediere/ sau educație în cadrul proiectului/programului;*

*e) implicarea profesioniștilor și facilitatorilor locali în proiect/program.*

*Posibile abordări ar putea include: adoptarea principiilor incluziunii, accesibilizarea activităților, implicarea de educatori, mentori, profesioniști din diferite domenii, alegerea unor cartiere sau spații periferice, oferirea de oportunități de dialog cu specialiști, formarea publicului, voluntarilor, profesioniștilor din alte sectoare, etc.)*

* **Metodologia de implementare** (max. 1000 de cuvinte):
\*Se completează doar pentru proiecte și programe

*Descrieți succint procesul, setul de proceduri, lista de pași care trebuie urmați pentru a implementa proiectul/programul. Prezentați etapele de organizare, planificare, derularea activităților.*

* **Rezultate și impact** (max. 1000 de cuvinte):

*Descrieți rezultatele calitative și cantitative urmărite la nivelul comunității în raport cu obiectivele proiectului/programului. Evidențiați impactul specific estimat, efectele la nivelul grupurilor țintă stabilite, atât prin indicatori calitativi, cât și prin indicatori de rezultat cuantificabili, corespunzători obiectivelor specifice. Să aveți în vedere și următoarele puncte:*

*i) accesibilizarea activităților pentru un public cât mai larg din medii sociale diferite, cu accent sporit pentru copii și tineri*

*ii) acțiuni de responsabilizare a beneficiarilor în comunitate*

*iii) susținerea dezvoltării vieții sociale din Timișoara prin activități participative distribuite în cartiere*

*Prezentați produsele/livrabilele preconizate. Gradul de realizare a activităților și rezultatelor aferente reflectă gradul de îndeplinire a obiectivelor proiectului/programului și implicit eficacitatea utilizării finanțării nerambursabile.*

* **Comunicare, promovare și diseminare** (max. 800 de cuvinte):

*Descrieți succint metodele și canalele de promovare și vizibilitate ale acțiunii/proiectului/programului, cum se asigură comunicarea și diseminarea activităților și rezultatelor către toate părțile interesate.*

* **Monitorizare, evaluare și riscuri** (max. 1000 de cuvinte):
\*Se completează doar pentru proiecte și programe

*Descrieți succint și cuantificați indicatorii folosiți pentru urmărirea implementării proiectului/programului instrumentele de colectare a datelor pentru analiză și modalitățile de acțiune în cazurile în care se constată devieri de la planul inițial sau de la calitatea activităților, rezultatelor, produselor. Menționați riscurile/dificultățile care ar putea influența negativ derularea proiectului/programului și menționați măsurile de prevenire/diminuare a acestora.*

* **Sustenabilitate** (max. 1000 de cuvinte):

*Prezentați succint posibilitățile de continuare a proiectului/programului după terminarea finanțării nerambursabile; descrieți în ce măsură acesta generează mecanisme, procese sau produse durabile sau repetabile. Cum contribuie aceasta la dezvoltarea de comunități și practici sustenabile în Timișoara?*

* **Valoare adăugată. Contribuția la creșterea calității vieții** (max. 1000 de cuvinte):
\*Se completează doar pentru proiecte și programe

*Definiți punctele prin care oferta propusă inovează. Descrieți succint impactul estimat, ca efecte produse, în cartiere sau zone de intervenție și/sau pentru categorii de public adresate, sub aspecte precum:*

*i) incluziunea și coeziunea socială;*

*ii) conștientizarea și responsabilizarea față mediu și spațiul urban, educație, după caz;*

*iii) susținerea dezvoltării economiei locale – a mărcilor și afacerilor locale din diferite sectoare precum IT, smart city, turism, economie circulară, ș.a.*

*Identificați și cuantificați indicatori de impact din aceste puncte de vedere.*

* **Alte mențiuni relevante** (max. 1000 de cuvinte):

*Enumerați alte informații pe care le considerați relevante pentru acțiune/proiect/program.*

**3.****Documente ce însoțesc cererea de finanțare**

| **Documente obligatorii ce însoțesc cererea de finanțare** |
| --- |
| * **Anexa 1.1.** – Bugetul de venituri și cheltuieli, completat în lei, **utilizând formularul pus la dispoziție de autoritatea finanțatoare** și urmând specificațiile menționate în cadrul acestuia, precum și în cadrul prezentului regulament; **semnat și datat**;
* co-finanțarea este asigurată în procentul solicitat (minim 10%)
* cheltuielile cu diurnă-masă cumulat cu cheltuieli administrative maximum 20% din totalul finanțării acordate
* cheltuielile cu dotări independente, nu vor depăși 20%din totalul finanțării acordate
 |
| * **Anexa 1.2.** – Nota de fundamentare a bugetului, **utilizând formularul pus la dispoziție de autoritatea finanțatoare**, cu detalii și explicații privind *costurile / tarifele unitare medii bugetate, valorile cantitative aferente estimate și valorile totale rezultate pentru fiecare linie bugetară*, **semnată și datată. Atenție! Nu se acceptă sume globale bugetate**.
 |
| * **Anexa 1.3**. – Declarații de parteneriat, completate cu datele relevante și **semnate de către parteneri**, urmărind structura informațiilor pusă la dispoziție de autoritatea finanțatoare;
 |
| * **Anexa 1.4.** – Declarația pe propria răspundere privind eligibilitatea solicitantului, **utilizând formularul pus la dispoziție de autoritatea finanțatoare**, **semnată și datată**;
 |
| * **Raportul de activitate** al solicitantului pe ultimul an; se prezintă *strict* ***informații relevante*** pentru solicitarea finanțării nerambursabile (descriere succintă activități și proiecte derulate, cu mențiuni privind **denumirea finanțatorului, denumirea programului de finanțare, perioada de derulare, grupul țintă, bugetul, experți, parteneri, link-uri ș.a.**); **cei care au derulat activități pe o perioadă mai scurtă de un an**, vor depune raport de activitate pentru perioada respectivă; **în situații excepționale**, cum ar fi cazuri de forță majoră sau evenimente neprevăzute independente de solicitant, în care raportul de activitate al ultimului an nu este relevant, se poate depune și raportul de activitate aferent anului anterior situației excepționale invocate;
 |
| * **CV-urile echipei de proiect**: manager, coordonator, responsabil financiar, specialist PR, designer, operator foto-video sau alți specialiști implicați în derularea proiectului ca parte din echipă **semnate și datate de către persoanele în cauză** sau însoțite de acordul scris al acestora privind participarea în cadrul acțiunii/proiectului/programului;
 |
| * **Certificatul de înregistrare de la Judecătorie** sau alte documente doveditoare ale dobândirii personalității juridice, din care să rezulte eligibilitatea solicitantului, conform prezentului regulament -dacă solicitantul nu a mai beneficiat de finanțare de la Centrul de Proiecte în trecut;
 |
| * Document din care să rezulte **activarea în domeniul -** educație/ tineret/mediu/smart city - act constitutiv/statut - dacă solicitantul nu a mai beneficiat de finanțare de la Centrul de Proiecte în trecut;
 |
| * Certificatului de înregistrare fiscală de la Agenția Națională de Administrare Fiscală (ANAF) - dacă solicitantul nu a mai beneficiat de finanțare de la Centrul de Proiecte în trecut;
 |
| * Alte documente pe care solicitantul le consideră relevante pentru activitatea sa (CV-uri și portofolii invitați asumate de către aceștia, portofoliu de activitate, dosar de presă, prezentări spații, parteneri, ediții anterioare etc.)
 |

**Bifă GDPR** / Sunt de acord ca datele cu caracter personal completate în acest formular să fie folosite și prelucrate de către Centrul de Proiecte al Municipiului Timișoara în scopul înscrierii proiectului, conform normelor de protecție a datelor cu caracter personal în vigoare.

Succes!

Echipa Centrului de Proiecte TImișoara